
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO 
[bookmark: _Hlk232065091]„DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO, ESANČIO M. VALANČIAUS G. 5, SALANTŲ M. IR MINIJOS G. 26-1, BAUBLIŲ K., KRETINGOS R., NUOMOS“

2026 m. rugsėjo 14 d.
Kretinga 

1. Parengto sprendimo projekto tikslas ir uždaviniai.
Viešo nuomos konkurso būdu 10 (dešimties) metų laikotarpiui išnuomoti Kretingos rajono savivaldybei (toliau – Savivaldybė) nuosavybės teise priklausantį ilgalaikį materialųjį turtą: 12,83 kv. m ploto negyvenamąsias patalpas, esančias M. Valančiaus g. 5, Salantų m., Kretingos r., administracinių ar finansinių paslaugų veiklai vykdyti ir 90,09 kv. m ploto negyvenamąsias patalpas, esančias Minijos g. 26-1, Baublių k., Kretingos r., prekybinei veiklai vykdyti ir nustatyti nuomojamų patalpų 1 kv. m pradinį nuompinigių dydį per mėnesį.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalyje nurodyta, kad sprendimą dėl savivaldybės ilgalaikio materialiojo turto nuomos priima savivaldybės taryba ar jos įgaliotas savivaldybės turto valdytojas.
Šiuo metu 12,83 kv. m ploto negyvenamąsias patalpas, esančias M. Valančiaus g. 5, Salantų m., Kretingos r., nuomoja Kretingos kredito unijai pagal 2016 m. lapkričio 30 d. Kretingos rajono savivaldybės ilgalaikio materialiojo turto nuomos sutartį Nr. S1-1028, kuri baigiasi 2026 m. lapkričio 30 d., ir 90,09 kv. m ploto negyvenamosiomis patalpomis, esančiomis Minijos g. 26-1, Baublių k., Kretingos r., naudojasi S. Raišutienės individuali įmonė pagal 2016 m. lapkričio 30 d. Kretingos rajono savivaldybės ilgalaikio materialiojo turto nuomos sutartį Nr. S1-1030, kuri baigiasi 2026 m. gruodžio 5 d.
Vadovaujantis Nuompinigių už Kretingos rajono savivaldybės ilgalaikio materialiojo ir trumpalaikio materialiojo turto nuomą skaičiavimo tvarkos aprašu, patvirtintu Kretingos rajono savivaldybės tarybos 2022 m. sausio 27 d. sprendimu Nr. T2-40 „Dėl Nuompinigių už Kretingos rajono savivaldybės ilgalaikio materialiojo ir trumpalaikio materialiojo turto nuomą skaičiavimo tvarkos aprašo patvirtinimo“ (toliau – Tvarkos aprašas), atliktas ilgalaikio materialiojo turto nuompinigių skaičiavimas:
1)  12,83 kv. m ploto negyvenamųjų patalpų, esančių M. Valančiaus g. 5, Salantų m., Kretingos r.
N = V x Kv x Ki / T	N = 238,03 x 0,26 x 0,7 / 15 = 2,89 Eur
N – metinis Savivaldybės nekilnojamojo turto vieno kubinio metro nuompinigių dydis;
V – Savivaldybės nekilnojamojo turto vieno kubinio metro vidutinė statybos vertė, neskaičiuojant fizinio nusidėvėjimo, iki kiekvienų kalendorinių metų sausio 1 d. tvirtinama valstybės įmonės Registrų centro direktoriaus įsakymu;
Kv – vietovės pataisos koeficientas pagal turto paskirtį ir vietovę iki kiekvienų kalendorinių metų sausio 1 d. tvirtinamas valstybės įmonės Registrų centro direktoriaus įsakymu;
Ki – turto valdytojo motyvuotai parinktas nuompinigių dydžio koregavimo koeficientas priklausomai nuo turto būklės:
Ki = 1–1,3 (taikomas labai geros ir geros būklės turtui, kurio nusidėvėjimas neviršija 30 %);
Ki = 1–0,7 (taikomas vidutinės būklės turtui, kurio nusidėvėjimas viršija 30 %, bet neviršija 60 %);
Ki = 0,7–0,5 (taikomas patenkinamos ir blogos būklės turtui, kurio nusidėvėjimas viršija 60 %);
T – maksimalus Savivaldybės nekilnojamojo turto nusidėvėjimo normatyvas, parinktas pagal maksimalius Savivaldybės ilgalaikio materialiojo turto nusidėvėjimo normatyvus, nurodytus Ilgalaikio materialiojo turto maksimalius nusidėvėjimo normatyvus, nurodytus Tvarkos aprašo priede.
Negyvenamųjų pastatų ir patalpų mėnesinis vieno kubinio metro nuompinigių dydis apskaičiuojamas pagal formulę:
Nmk = N / 12   	Nmk = 2,89 / 12 = 0,24 Eur
Nmk – mėnesinis Savivaldybės nekilnojamojo turto vieno kubinio metro nuompinigių dydis;
N – metinis Savivaldybės nekilnojamojo turto vieno kubinio metro nuompinigių dydis.
Perskaičiuojant Savivaldybės nekilnojamojo turto vieno kubinio metro nuompinigių dydį į vieno kvadratinio metro nuompinigių dydį, vieno kubinio metro nuompinigių dydis dauginamas iš patalpos aukščio: 1 kv. m = 0,24 x 3,21 m = 0,77 Eur.
2) 90,09 kv. m ploto negyvenamųjų patalpų, esančių Minijos g. 26-1, Baublių k., Kretingos r.
N = V x Kv x Ki / T	N = 372,19 x 0,22 x 1 / 15 = 5,46 Eur
Nmk = N / 12   		Nmk = 5,46 / 12 = 0,46 Eur
1 kv. m = 0,46 x 3,00 m = 1,38 Eur.
Atsižvelgiant į nuompinigių skaičiavimo rezultatus, Savivaldybės administracija siūlo:
1. 12,83 kv. m ploto (patalpa plane pažymėta simboliu 1-19, plotas 8,92 kv. m su bendro naudojimo patalpomis pažymėtomis simboliais 1-1, 1-9, 1-13, 1-14, 1-15, 1-16, 1-20, plotas 3,91 kv. m, pastato unikalus Nr. 5695-7003-8014) negyvenamosioms patalpoms, esančioms M. Valančiaus g. 5, Salantų m., Kretingos r., nustatyti pradinį nuompinigių dydį 1,15 Eur per mėnesį už 1 kv. m.
2. 90,09 kv. m ploto (patalpos plane pažymėtos simboliais 1-1, 1-2, 1-3, 1-10, 1-11, 1-12, plotas 90,09 kv. m, pastato unikalus Nr. 4400-3085-6928:6631) negyvenamosioms patalpoms, esančioms Minijos g. 26-1, Baublių k., Kretingos r., nustatyti pradinį nuompinigių dydį 1,50 Eur per mėnesį už 1 kv. m.
3. Kokių rezultatų laukiama.
Išnuomojus patalpas viešo nuomos konkurso būdu, bus efektyviai išnaudojamos Kretingos rajono savivaldybei nuosavybės teise priklausančios patalpos.
4. Lėšų poreikis ir šaltiniai.
Savivaldybės biudžeto lėšų reikės už viešų nuomos konkursų sąlygų paskelbimą vietinėje spaudoje.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Projekto autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
